এ ব্যাপারে রেলওয়ে শ্রমিকলীগ কেন্দ্রীয় কমিটির যুগ্ম সাধারণ সম্পাদক ও সৈয়দপুর উপজেলা পরিষদের চেয়ারম্যান মোখছেদুল মোমিন জানান, গণপরিবহন হিসাবে রেলওয়ের গৌরব ফিরিয়ে আনতে সর্বোচ্চ সংখ্যক কোচ মেরামতের কাজ করছেন কারখানার শ্রমিক কর্মচারীরা। তবে কাঁচামালের সীমাবদ্ধতা ও জনবল সংকট থাকলেও কাজ চলছে জোরেশোরে। সৈয়দপুর রেলওয়ে কারখানার ওয়ার্কস ম্যানেজার আমিনুল ইসলাম জানান, ঈদের সময়ে রেলওয়ের যাত্রী ধারণ ক্ষমতা বাড়াতে অতিরিক্ত কোচ মেরামত করা হচ্ছে। আসন্ন ঈদে পশ্চিম রেলওয়ের প্রতিটি আন্তঃনগর এক্সপ্রেস ও স্পেশাল ট্রেন বহরে ৬৫টি কোচ যুক্ত করা হবে। এতে রেলওয়েতে ৪০ হাজারেরও বেশি যাত্রী গন্তব্যে যেতে পারবেন। সর্বস্তরের মানুষের মধ্যে ট্রেন যাত্রার চাহিদা তৈরী হওয়ায় পশ্চিম রেলওয়ের পক্ষ থেকে সৈয়দপুর রেলওয়ে কারখানায় প্রতি বছর দুই ঈদে অতিরিক্ত রেল কোচ মেরামত করা হয়।